GL กำไร 4Q15 จะทำสถิติสูงสุดใหม่แนะนำซื้อราคาเป้าหมาย 28.00 บาท
GL - คาดการณ์ว่ากำไรสุทธิไตรมาส 4/58 จะทำสถิติสูงสุดใหม่ เนื่องจากธุรกิจเช่าซื้อรถจักรยานยนต์ในกัมพูชายังเติบโตได้ดีต่อเนื่อง และให้ Yield สูงเพราะมี NPL Ratio ต่ำเพียง 0.4% ปัจจุบันพอร์ตสินเชื่อในกัมพูชาอยู่ที่ประมาณ 3 พันล้านบาท ส่วนธุรกิจสินเชื่อเช่าซื้อในไทยมีการดำเนินงานด้วยความระมัดระวัง โดยมีขนาดพอร์ตประมาณ 5 พันล้านบาท ระดับ NPL Ratio ลดลงเป็น 6.5% ในสิ้นก.ย.2015 เพราะปรับกลยุทธ์มาเน้นบริหารความเสี่ยงมากกว่าการเติบโต ธุรกิจเช่าซื้อในลาวก็ไปได้ดี และคาดว่าจะขยายตัวได้ดีในปี 59
14 ธ.ค. 2558

บล.ดีบีเอสฯ ระบุในบทวิเคราะห์ (14 ธ.ค.) ว่า บริษัท กรุ๊ปลีส จำกัด (มหาชน) หรือ GL คาดการณ์ว่ากำไรสุทธิไตรมาส 4/58 จะทำสถิติสูงสุดใหม่ เนื่องจากธุรกิจเช่าซื้อรถจักรยานยนต์ในกัมพูชายังเติบโตได้ดีต่อเนื่อง และให้ Yield สูงเพราะมี NPL Ratio ต่ำเพียง 0.4% ปัจจุบันพอร์ตสินเชื่อในกัมพูชาอยู่ที่ประมาณ 3 พันล้านบาท ส่วนธุรกิจสินเชื่อเช่าซื้อในไทยมีการดำเนินงานด้วยความระมัดระวัง โดยมีขนาดพอร์ตประมาณ 5 พันล้านบาท ระดับ NPL Ratio ลดลงเป็น 6.5% ในสิ้นก.ย.2015 เพราะปรับกลยุทธ์มาเน้นบริหารความเสี่ยงมากกว่าการเติบโต ธุรกิจเช่าซื้อในลาวก็ไปได้ดี และคาดว่าจะขยายตัวได้ดีในปี 59
กำไร 9 เดือน ปี 58 แกร่ง บริษัทมีรายได้รวม 1.8 พันล้านบาท และมีกำไรสุทธิ 390 ล้านบาท อัตรากำไรสุทธิ 21.5% นับว่าแข็งแกร่งมาก เราคาดว่าทั้งปี 58 EPS Growth จะก้าวกระโดดมาก และขยายตัวต่ออีกกว่า 60% ในปี 59
บริษัทมีเงินสดในมืออยู่ราว 1.1 พันล้านบาท เพื่อเตรียมไว้ลงทุนในอินโดนีเซีย ซึ่งแผนการลงทุนล่าช้ากว่าที่ตั้งไว้ประมาณ 6 เดือน จึงนำเงินส่วนนี้ไปลงทุนระยะสั้นชั่วคราวก่อน ซึ่งก็ได้ผลตอบแทนเข้ามาในไตรมาส 3/58 และหนุนผลประกอบการให้แข็งแกร่งกว่าที่เราเคยคาดไว้ คาดว่าผลตอบแทนส่วนนี้จะยังมีต่อในไตรมาส 4/58 แต่ในปี 59 จะไม่มีหรือน้อยมากเพราะเงินลงทุนจะถูกนำไปใช้ในธุรกิจใหม่ที่อินโดนีเซีย
ธุรกิจร่วมทุนใหม่ในอินโดนีเซียจะเริ่มดำเนินการได้ในต้นปี 59 โดยบริษัทคาดว่าจะสามารถทำกำไรได้ทันที และจะเป็นหนึ่งใน Key Growth ของปี 59-60
แนะนำซื้อลงทุน ทั้งนี้แม้ว่า Forward P/E ปี 59 จะสูงที่ 25 เท่า แต่คิดเป็น PEG เพียง 0.4 เท่า เนื่องจากกำไรสุทธิที่ขยายตัวสูงมาก ทาง DBSV Retail Research ให้ GL เป็นหนึ่งในหุ้น Top Pick ในกลุ่มที่เป็น High Growth ของเรา สำหรับราคาเป้าหมายทางปัจจัยพื้นฐาน ทาง DBS Group Research ประเมินไว้ที่ 28 บาท อิงกับวิธี Gordon Growth Model
สำหรับการวิเคราะห์ทางเทคนิค : ระยะสั้นผ่านแนวโน้มลงในช่วงสั้นได้ หากยังไม่หลุดต่ำกว่า 16.20-16.0 มีโอกาสปรับตัวขึ้น โดยประเมินแนวต้านไว้ที่ 17.80/18.30 ที่มีโอกาสทดสอบ ในขณะที่ระยะกลางมีแนวโน้มแข็งกว่าตลาด แนะนำซื้อเก็งกำไร หรือ ซื้อสะสม หากไม่หลุดแนวรับ